13/02/2013 | Administración LocalMunicipal
Carral
Elevación a definitiva delegación na Deputación Provincial da Coruña da xestión, inspección e recadación voluntaria e executiva da taxa por aproveitamento especial do dominio público local a favor de empresas explotadoras de servizos de subministros

Logo de ver que o Concello de Carral subscribiu un convenio coa Deputación Provincial da Coruña para a delegación nela da xestión tributaria e recadatoria, e que tal convenio, trala súa prórroga, ten unha vixencia até 2022. Logo de ver, porén, que mediante acordo plenario do 28 de maio de 2010, a Deputación modificou a base 3ª das de prestación dos servizos tributarios aos concellos da provincia, engadindo coma sexto punto a seguinte competencia: “Xestión, inspección e recadación voluntaria e executiva da Taxa pola utilización privativa ou aproveitamentos especiais constituídos no solo, subsolo, ou voo das vías públicas, a favor de empresas explotadoras de servizos de subministracións e interese xeral. A xestión que pode ser obxecto de delegación, tanto pode afectar o suposto xeral do artigo 24 do Texto refundido da lei reguladora das facendas locais, aprobado polo Real decreto lexislativo 2/2004 do 5 de marzo, baseado no 1,5% dos ingresos brutos obtidos no termo municipal, como ao suposto especial da telefonía móbil.” Tendo en conta que, con base en tal modificación, o Pleno do Concello de Carral acordou na súa sesión do 24 de novembro de 2011, de xeito provisorio, o seguinte: “Primeiro.- Delegar na Deputación da Coruña a xestión, inspección e recadación voluntaria e executvia da taxa pola utilización privativa ou aproveitamentos especiais constituídos no solo, subsolo, ou voo das vías públicas, a favor de empresas explotadoras de servizos de subministros de interese xeral. A xestión que poda ser obxecto de delegación, tanto pode afectar ao suposto xeral do artigo 24 do Real decreto lexislativo 2/2004 de 5 de marzo, baseado no 1,5% dos ingresos brutos obtidos no termo municipal, como ao suposto especial de telefonía móbil. Segundo.- Abrir un período de exposición pública de 30 días hábiles dende a publicación deste acordo no Boletín Oficial da Provincia, para xeral coñecemento e presentación de alegacións” Logo de ver que o devandito acordo se espuxo para xeral coñecemento e presentación de alegacións, mediante un anuncio inserido no Boletín Oficial da Provincia da Coruña nº 230, do 2 de decembro de 2011, durante trinta días hábiles, entre o 3 de decembro de 2011 e o 9 de xaneiro de 2012, e que, segundo o informe emitido o 21 de novembro de 2012 pola auxiliar do rexistro xeral do Concello, durante o devandito periodo (e incluso posteriormente até tal data) non tivo entrada no rexistro xeral do Concello Carral ningunha reclamación relativa ao citado expediente. Logo de ver os preceptivos informes da Secretaría do Concello, nº 8/2012, do 22 de novembro de 2012, e da Intervención do Concello, da mesma data, o Pleno do Concello de Carral, na súa sesión ordinaria realizada o 29 de novembro de 2012 adoptou os seguintes acordos: 1.- Elevar a definitivo, por non terse presentado ningunha reclamación, o acordo adoptado de xeito provisorio na sesión do Pleno do Concello de Carral realizada o 24 de novembro de 2011 relativo á delegación na Deputación Provincial da Coruña da xestión, inspección e recadación voluntaria e executvia da taxa pola utilización privativa ou aproveitamentos especiais constituídos no solo, subsolo, ou voo das vías públicas, a favor de empresas explotadoras de servizos de subministros de interese xeral. A xestión obxecto de delegación, tanto poderá afectar ao suposto xeral do artigo 24 do Real decreto lexislativo 2/2004 de 5 de marzo, baseado no 1,5% dos ingresos brutos obtidos no termo municipal, como ao suposto especial de telefonía móbil.2.- Trasladar ese acordo definitivo de delegación á Deputación Provincial da Coruña e solicitarlle a aceptación desta delegación mediante acordo do seu Pleno e a publicación do devandito acordo no Boletín Oficial da Provincia e no Diario Oficial de Galicia para xeral coñecemento. Contra destes acordos, as persoas interesadas poderán interpoñer, en vía dministrativa, recurso de reposición perante o Pleno do Concello de Carral no prazo dun mes, ou recurso contencioso-administrativo perante o órgano e nos prazos indicados na Lei 29/1998, do13 de xullo, reguladora da Xurisdición contencioso-administrativa. Carral, 1 de febreiro de 2013 O ALCALDE José Luis Fernández Mouriño